Bedarak yo‘qolib qolgan tojikistonlik OMON qo‘mondoni Gulmurod Xalimov Suriyadagi IShID terrorchilik tashkiloti guruhida ekanligi ma’lum bo‘ldi, deb xabar bermoqda TASS axborot agentligi. Bu haqda u yo‘llagan videomurojaatdan ma’lum bo‘ldi. Videomurojaatda sobiq huquq-tartibot muassasalari xodimi o‘zining nega bunday qilganining sababini aytib o‘tgan. Jumladan, uning bunday qaror qabul qilishiga uning Tojikiston Ichki ishlar vazirligida o‘rnatilgan tartiblardan noroziligi, Rossiya-Tojikiston va Rossiya-AQSh munosabatlarining joriy holatidan qoniqmasligi sabab bo‘lganini aytib o‘tgan.